Davlat statistika qo‘mitasi ma’lumotlariga ko‘ra, 2021 yilning yanvar-iyun oylarida O‘zbekistonda jami 48,6 trln so‘mlik qurilish ishlari bajarilgan. Davlat mulkchiligidagi tashkilotlar tomonidan jami 1,9 trln so‘mlik qurilish ishlari bajarildi. Ularning respublikadagi ulushi 4,1 foizga teng. Nodavlat mulkchilikdagi tashkilotlar tomonidan 46,6 trln so‘mlik qurilish ishlari bajarildi. Ularning respublikadagi ulushi 95,9 foizga teng.    Jami qurilish ishlari hajmi tarkibida yirik qurilish tashkilotlari tomonidan 12,1 trln so‘mlik qurilish ishlari bajarilgan. Kichik korxona va mikrofirmalar tomonidan bajarilgan qurilish ishlari hajmi 27,5 trln so‘mni tashkil qilgan.